input: A BIZOTTSÁG 491/2014/EU RENDELETE
  (2014. május 5.)
  a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található ametoktradin, azoxisztrobin, cikloxidim, ciflutrin, dinotefurán, fenbukonazol, fenvalerát, fludioxonil, fluopiram, flutriafol, fluxapiroxád, glufozinát-ammónium, imidakloprid, indoxakarb, MCPA, metoxifenozid, pentiopirád, spinetoram és trifloxistrobin maradékanyag-határértéke tekintetében történő módosításáról
  (EGT-vonatkozású szöveg)
  AZ EURÓPAI BIZOTTSÁG,
  tekintettel az Európai Unió működéséről szóló szerződésre,
  tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,
  mivel:
  (1)
  2013. július 5-én a Codex Alimentarius Bizottság (CAC) (2) a peszticid-szermaradványok Codex-bizottsága (CCPR) javaslatára CXL-eket (Codex maximum residue limits, a Codex által meghatározott maximális maradékanyag-határértékek) fogadott el az ametoktradin, az azoxisztrobin, a buprofezin, a karbofurán, a klórtalonil, a cikloxidim, a ciflutrin, a ciromazin, a diklórfosz, a dikofol, a diflubenzuron, a dinotefurán, az eszfenvalerát, az etofenprox, a fenbukonazol, a fenvalerát, a fludioxonil, a fluopiram, a flutriafol, a fluxapiroxád, a glufozinát-ammónium, a hexitiazox, az imidakloprid, az indoxakarb, az MCPA, a metoxifenozid, a pentiopirád, a forát, a piraklosztrobin, a saflufenacil, a szedaxán, a spinetoram, a spirotetramát, a szulfoxaflór és a trifloxistrobin tekintetében.
  (2)
  A 396/2005/EK rendelet maradékanyag-határértékeket (a továbbiakban: MRL-ek) határoz meg az említett anyagokra vonatkozóan, kivéve a dinotefuránt, a szedaxánt és a szulfoxaflórt. Mivel a dinotefurán, a szedaxán és a szulfoxaflór nem szerepel a 396/2005/EK rendelet IV. mellékletében, ezekre az anyagokra a 18. cikk (1) bekezdésének b) pontjában meghatározott alapértelmezett 0,01 mg/kg érték vonatkozik.
  (3)
  Az egészségügyi és növény-egészségügyi intézkedések alkalmazásáról szóló WTO-megállapodásnak (a továbbiakban: SPS-megállapodás) megfelelően az MRL-eket a nemzetközi szabványokhoz kell igazítani, kivéve ha tudományosan indokolt a nemzetközi szabványban előírtnál magasabb szintű védelem fenntartása.
  (4)
  Ennek alapján az Unió fenntartást jelentett be a CCPR bizottságnál a következő anyagok/termékek kombinációjára javasolt MRL-ekre vonatkozóan: ametoktradin (káposztafélék; levélzöldségek; újhagyma); buprofezin (tea); klórtalonil (minden termék); cikloxidim (káposztafélék; tojás); ciromazin (minden termék); diklórfosz (tojás; szárnyasok (ehető belsőség, zsír, hús); rizs; búza); dikofol (tea); diflubenzuron (minden termék); dinotefurán (káposztafélék; termésükért termesztett zöldségek; levélzöldségek, a vízitorma kivételével); fenvalerát (kínai brokkoli); fluxapiroxád csonthéjasok); glufozinát-ammónium (különféle trópusi és szubtrópusi gyümölcsök; ribiszke; burgonya; csonthéjasok); hexitiazox (minden termék); imidakloprid (zellerszár); metoxifenozid (kabakosok); pentiopirád (virágjukért termesztett káposztafélék; csonthéjasok; levélzöldségek); forát (minden termék); saflufenacil (minden termék); spinetoram (zellerszár; spenót és káposztafélék); és szulfoxaflór (minden termék).
  (5)
  Az ametoktradinra, azoxisztrobinra, cikloxidimra, ciflutrinra, dinotefuránra, fenbukonazolra, fenvalerátra, fludioxonilra, fluopiramra, flutriafolra, fluxapiroxádra, glufozinát-ammóniumra, imidaklopridra, indoxakarbra, MCPA-ra, metoxifenozidra, pentiopirádra, spinetoramra és trifloxistrobinra vonatkozó CXL-eket ezért MRL-ként fel kell venni a 396/2005/EK rendeletbe, kivéve ha az említett rendelet I. mellékletében nem szereplő termékekre vonatkoznak, vagy a jelenlegi MRL-eknél alacsonyabbak. Az említett CXL-ek az uniós fogyasztókra nézve biztonságosak (3).
  (6)
  A fenvalerát és a fludioxonil tekintetében a 79/2014/EU rendelet (4) MRL-eket állapított meg különböző árukra vonatkozóan. Mivel az említett rendelet 2014. augusztus 19-től alkalmazandó, célszerű az e rendeletben a fenvalerátra és a fludioxonilra vonatkozóan meghatározott MRL-eket ugyanettől az időponttól alkalmazni.
  (7)
  A 396/2005/EK rendeletet ezért ennek megfelelően módosítani kell.
  (8)
  Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
  ELFOGADTA EZT A RENDELETET:
  1. cikk
  A 396/2005/EK rendelet II. és III. melléklete e rendelet mellékletének megfelelően módosul.
  2. cikk
  Ez a rendelet az Európai Unió Hivatalos Lapjában való kihirdetését követő huszadik napon lép hatályba.
  A 0163030 kódszámú mangóban előforduló fenvalerátra és fludioxonilra vonatkozó MRL-ek tekintetében azonban 2014. augusztus 19-től alkalmazandó.
  Ez a rendelet teljes egészében kötelező és közvetlenül alkalmazandó valamennyi tagállamban.
  Kelt Brüsszelben, 2014. május 5-én.